《二月初二日山中感兴》
宋代·舒岳祥

山合风多急，江寒潮易残。
艰虞浑未息，漂泊若为安。
脱叶投沙井，吹花点石阑。
故园归梦切，雪潦几时乾。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。